Diari Oficial de la Generalitat Valenciana


Sumari del DOGV 3875, del 10-11-2000 (2000/8742)

Informació pública del plec de condicions de la licitació del servei de recollida de residus sòlids urbans a Benaguasil.
------------------------------------------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8742


Data del document
:   27-10-2000

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * contracte de serveis

Informació pública del plec de condicions de la licitació del servei de recollida de residus sòlids urbans a Benaguasil. [2000/S8742]
  
Aprovat pel ple de la corporació municipal, per unanimitat i en la sessió ordinària celebrada el 26 d'octubre, el plec de condicions que ha de regir el concurs públic obert per a la selecció de l'empresa a la qual s'ha d'adjudicar el contracte de la concessió administrativa dels serveis de recollida domiciliària de residus sòlids urbans (fems) inclòs també el manteniment, buidat i neteja de contenidors d'aquesta ciutat, se sotmet a informació pública per termini de vuit dies a efectes d'examen i reclamacions.
  
Al mateix temps i d'acord amb el que estableix l'article 122.1 del Reial Decret Legislatiu 781/1986, de 18 d'abril, s'anuncia la licitació pertinent i si se formulara alguna reclamació al plec de condicions s'ajornarà aquesta fins que el ple de la corporació resolga.
  
Els aspectes bàsics de l'esmentat plec de condicions, del qual es lliurarà un original complet i gratuïtament als licitadors que ho sol·liciten, són els següents:
  
Primer.
  
És objecte del concurs la concessió administrativa del servei de recollida domiciliària de residus sòlids urbans (fems), inclòs el manteniment, buidat i neteja de contenidors i el transport a l'abocador del fem recollit. La naturalesa jurídica del contracte serà la de prestació de serveis públics en règim de gestió indirecta.
  
Segon.
  
Duració del contracte: està prevista per a vuit anys i és prorrogable per dos anys més si no existeix denúncia de cap de les parts amb sis mesos d'antelació.
  
Tercer.
  
En aquest concurs públic s'obliga als licitadors a presentar una àmplia documentació tècnica i econòmica i el preu anual del servei s'ha assenyalat de manera orientativa en la quantitat de 75.503.777 de pessetes.
  
Quart.
  
El termini per a presentar les ofertes s'ha fixat en 15 dies naturals comptadors a partir de l'endemà en què aparega publicat l'últim anunci, bé siga en el Diari Oficial de la Generalitat Valenciana o en el Butlletí Oficial de la Província de València.
  
Cinqué.
  
La documentació serà presentada en la Secretaria d'aquest ajuntament, situat a l'avinguda de Montiel sense número, des de les 09.00 a les 14.00 hores.
  
Sisé.
  
La garantia provisional s'ha establit, prenent com a base el preu orientatiu indicat, en la quantitat de 460.000 pessetes i podrà aportar-se per qualsevol dels mitjans establits en l'article 35 del text refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny.
  
La garantia definitiva s'ha fixat en el 4% de l'import pel qual s'adjudique el contracte.
  
Seté.
  
L'oferta econòmica es presentarà segons el model que figura en el plec de condicions del qual se'n lliurarà original als licitadors, tant si el recullen personalment com si el sol·liciten per escrit, per fax o per un altre mitjà.
  
Vuité.
  
La formalització del contracte serà mitjançant document administratiu amb la intervenció com a fedatari del secretari de l'Ajuntament.
  
Per a la resta de condicions caldrà ajustar-se al que estableix l'esmentat plec.